भारतले नाकाबन्दी गर्‍यो भन्ने कारणले मात्र होइन, कुनै प्राकृतिक कारणबाटै नेपालमा यातायात र पारवहन अवरुद्ध हुन पुग्यो भने त्योबेलाको निमित्त पनि हामीलाई आवश्यक पर्छ । त्यसैले तेलको विषयमा पनि सांकेतिकरुपमा भए पनि सम्बन्ध विस्तार गर्नुपर्छ भन्ने कुरा भएपछि यसलाई चिनियाँ पक्षले सकारात्मक रुपमा लियो । यसमा धेरै ठूलो प्राविधिक, आर्थिक पक्ष संलग्न छ । तेल किन्ने भनेपछि व्यापारिक कुरा हो । नेपालले पनि किन्दाखेरि प्रतिस्पर्धात्मक मूल्यमा किन्नुपर्‍यो ।
